Zork

**Nykyiset jäsenet**

* Koron "Hiilitorni" GantHolmberg (Zorkin johtokunnan puheenjohtaja)

> "*Ollakko vai eikö, Shuukspoore kysyy, mutta kysymys on nurinkurinen. Jääkö meistä jäljelle kuin vaahtoa? Viulistit muuttuvat sahanpuruksi, lakimiehet selluloosaksi ja mursut pikaliimaksi. Olemassaoloa ei ole olemassakaan. Moni uskoo paratiisiin, mutta hedelmäpuita siellä ei ole, siilimatto peittää maantien ja mopoautot kariutuvat hukattujen toiveiden rantaan. Oi miksi, ja kuinka, on kolmiulotteisen eliön tarkoitus ymmärtää suurta mysteeriä, kun elämämme mitätön suikale on meille kaikki, ja kaikki näkemämme siivilöityy mielessämme olevan teesihdin läpi? Oi miksi, oi kuinka?"*
> – Ote Yhdestä Käskystä, Zorkin peruskivestä
>
>

Universumin alussa, muinaiset megaloordit, selestiaalit pörriäiset tyhjiössä, MAABOLREDIT, loivat ZORKIN faktion. Kaiken elmön mahti heille annettiin, ja he loivat suuressa hankkeessaan elämän todellisuuteen. MAABOLREDIEN quilje (tässä perustava johtaja) oli PERQUSTUS KLUUBKUKKE GUETPESTRY, järkälemummon turma ja linguistinen pastanero. Muista tiedetään tämä: Johtoministeri, lomittajateline, oli boolelainen kultaseppä PINGPONG TYRNEÅ SWENSKGÖLD ja muut olivat hänen yläpuolellaan sekä voimassa että viisaudessa. MAABOLREDIT johdossaan ZORK työllisti eri alojen harjoittajia ja oli suurin (ja ainoa) työllistäjä varhaisessa todellisuudessa. Heidän suuri tehtävänsä on luoda kaikki elmö ja huolehtia, ettei se vahingossa tuhoudu.

Menestyksensä huipulla MAABOLREDIEN tehtäväksi annettiin Massamanin kohtaaminen VARASTOKUUTIOSSA, mutta he kieltäytyivät. Siksi heidät karkotettiin pitkään maahan. Wemmmmm noidat olivat siellä vartijoina. Jakautuneina tasaisesti yli maan, he nostivat uhkansa kaikkia poistumista yrittäviä vastaan. Pantterilisko Yusaborok oli tuominnut koko olemassaolon tason katastrofiseen vaaraan. "Tätä ei katso hyvällä!" huomautti GUETPESTRY ja läiskäisi pataattisauvansa suureen mahonkipöytään, jonka ympärillä sankarit silloin istuivat. "Jyrkkä slong on velhojen kieli, ja meidän on konsultoitava kiel-mestariamme SMOLLER KARTELÖG SLONG-LOBSTERIA!" "Tyrmään näkemyksesi ja sanasi!" kailotti SWENSKGÖLD jaloilla seisovan mahonkipuulaatan toisesta päästä ja linkosi käävän raskaan hiljaisuuden läpi kohti quiljea. "Lordi Uhmakas on oleva nimesi, mutta sanojani en syö, vähiten kaikista näitä!" torjui johtaja häneen kohdistuneen haasteen. "Pihvi olet sinä, enkä minä!"

Kun aika kului, yhtään edistysaskelta ei otettu. Viimeisenä yrityksenä, gradienttieksekutiivi GIUSEPPE BULRAT OL'KASALIOS nousi pitkän maan taivaan yläpuolelle ja tuli viimein ZORKIN PÄÄMAJAAN vuonna 5 912 123 825 BWE, ja liidulla hän kirjoitti suureen sisäänkäyntiseinään YHDEN KÄSKYN, joka määräisi faktion toiminnan yhä aikojen loppuun asti. Tämä on viimeinen MAABOLREDIEN ajatus, sillä OL'KASALIOS meni takaisin ja ketään heistä ei sen koommin nähty. Monet uskovat heidän menneen takaisin todellisuuden alkuun ja lähteneen taaksepäin, etsimään mennyttä tietoa, nyt tietäen että heidän työnsä tulevaisuudessa on tehty.

Kun MAABOLREDIT olivat poissa, ZORKIN JOHTOKUNTA säilytti heidän perintönsä ja säilyttää sitä yhä. Heistä tuli sivistyksen ja talouden edelläkävijöitä, ansioinaan muun muassa

* Suuri hakuteos *Ohjeet*
* Todellisuuden pelastaminen dimensiovyöryltä 21 kertaa (vuosina 3 855 294 412 - 1 BWE)
* Kalossiumin rakentaminen (80 000 000 BWE)
* Todellisuuden ensimmäinen yleisuniversaali ja interdimensionaalinen valuutta Ahbar (1 009 980 BWE)
* Gömböcin (yritys) perustaminen (805 441 BWE)
* Muottipeikkojen suojelutoimet (175 000 BWE)
* ZORK-vakuutus (n. 9 000 BWE)
* Dolor (toinen, uudempi rahayksikkö) (82 BWE)
* Pohojolan hiiden mystifioimimen vuonna אω BWE
* Eräpäivän ja Muinaiskestien järjestäminen
* Massa-alueen valvominen (yhteistyössä Sielumiesten kanssa)
* Ulottuvuusvuokrauksen ja muiden epäilyttävien bisnes-konseptien silmälläpito ja tarkastus
* Muinaiset artefaktit

Zorkin johtokunnan päätehtävä on yhä elmön ensimmäisen vaiheen suojelu ja sen olemassaoloajan venyttäminen. Tähän myös yläpuolella luetellut asiat tähtäävät. Uuden elmön luomiseen johtokunta ei pysty, sillä se mahti meni MAABOLREDIEN mukana, mutta Yhtä Käskyä he noudattavat ja siten tekevät sen mihin heidän kykynsä riittävät. ZORKIN PÄÄMAJA Jaahs-planeetalla, elmön ensimmäisen vaiheen keskus, seisoo edelleen alkuperäisellä paikallaan ja katkeamaton jono miljardien vuosien edestä johtokunnan puheenjohtajia istuu pitkien portaiden reunoilla suuren sisäänkäyntiseinän edessä, muistuttamassa MAABOLREDIEN pettämättömästä visiosta. Käytännössä Zorkin toimet hyödyttävät lisäksi myös elmön toista vaihetta, ja linja vaiheiden välillä on välillä vispautunut lähes olemattomiin. Tämä on tietenkin ilmeisen hyvä asia.